Die Groot Trek van Afrikaners in die 19de eeu vanuit die Kaapkolonie die binneland in, het ‘n blywende merk aan die Suidpunt van Afrika kom maak.
Die geskiedenis van ‘n volk is die verhaal van sy helde: die ideale wat hulle gekoester het, die uitdagings wat hulle die hoof moes bied, die stryd wat hulle gevoer het sodat ons, hulle nageslagte vry en in vrede kan lewe.
Die Genootskap vir die Handhawing van Afrikaans (GHA) het die lang verwagte Groot Trek Dagboek op 23 Februarie vanjaar op Volksrust tydens die Majubafees bekend gestel. Die prent op die buiteblad is ‘n skildery deur W H Coetzer met die titel: Blye Vooruitsig.